cyanic-selkie/wikianc huggingface dataset:
Norsk Militær Tattoo
Arrangementer
I tillegg gjør de besøkende avdelingene ulike opptredener i og utenfor Oslo.
I 2020 ble NMT avlyst på grunn av myndighetenes råd i forbindelse med Covid-19. I stedet ble det produsert en video med bidrag fra alle enheter som skulle ha deltatt.
Historie
Norsk Militær Tattoo blir satt opp av Forsvaret for å fremme militærmusikk og vise at Forsvarets musikk er en levende kulturinstitusjon, en viktig tradisjonsbærer og omdømmebygger som også samarbeider bredt med det øvrige norske kulturliv.
Våren 1993 grunnla Hamar kommune, Janitsjarfestivalen på Hamar og Forsvarets Overkommando en stiftelse med det formål å arrangere en innendørs militær tattoo. 18 måneder senere, 23. september 1994, ble den første forestillingen i Norsk Militær Tattoo gjennomført i Vikingskipet på Hamar. I 1995, etter godkjenning av daværende forsvarsminister Jørgen H. Kosmo og forsvarssjef Arne Solli, ble det besluttet at NMT skulle arrangeres alene av Forsvarets musikk. Valget av arena falt på Oslo Spektrum, en arena der publikum kommer nærmere aktørene og får bedre oversikt enn i Vikingskipet.
Forestillingene i Norsk Militær Tattoo har i årene 1996–2018 funnet sted i Oslo Spektrum, som har en arenaflate på ca. 27 x 60 meter i tillegg til scener og dekorasjoner. Tidligere var det plass til 5100 tilskuere på disse forestillingene, men etter en ombygning i 2019 har publikumskapasiteten blitt redusert til ca. 4800.
Antallet utøvere varierer fra ca. 800 og opp til 1000, hvilket gjør NMT til en av de største innendørsarrangementene i Norge. Antallet publikummere har variert med antall forestillinger, i gjennomsnitt ca. 4400 pr. forestilling. Fra 2000 har NRK sendt redigerte opptak av hver eneste tattoo, seertallene (lineært, repriser og på nett) har på det meste vært over 1 million samlet sett.
I 1997 stiftet NMT og syv andre arrangører International Association of Tattoo Organizers (IATO). Organisasjonen har siden fått mange medlemmer rundt i verden. Som en liten erstatning for alle de tattooer rundt i verden som ble kansellert i 2020 på grunn av Covid-19, produserte IATO en virtuell tattoo med ulike aktører, blant annet en lang sekvens fra NMT i 2018.
For å støtte opp om Norsk Militær Tattoo som et viktig bindeledd mellom Forsvaret og et bredt publikum, ble det i 2006 etablert et råd. Rådets offisielle navn var «Board of Protectors» og hadde som hovedfunksjon å bistå arrangementsledelsen og Forsvarets musikk med å videreutvikle arrangementet, og ikke minst å sikre at dets høye internasjonale standard ble opprettholdt. Leder for rådet, som var aktivt inntil 2014, var den til enhver tid sittende Forsvarssjef. I rådet har blant andre følgende sittet: general Arne Solli, general Sverre Diesen, general Harald Sunde, Admiral Haakon Brun-Hanssen, Jørgen Kosmo, Petter Jansen, generalløytnant Svein-Ivar Hansen, generalløytnant Erik Gustavson og brigader John Einar Hynaas.
Deltagere
Deltagende avdelinger er norske og internasjonale militære musikkorps og drilltropper, i tillegg deltar også grupper fra andre kunstarter som dansere, akrobater og sangere. En rekke ganger har ulike motorsykkel-avdelinger deltatt med spektakulær kjøring og presisjon. Det har også deltatt spillende korps på tråsykkel, spillende korps på hester, pansrede kjøretøy og stridsvogner.
Frem til 2018 har det vært med deltagende avdelinger fra 23 land, foruten norske avdelinger. Følgende land har vært representert; Belgia, Danmark, England, Estland, Finland, Irland, Italia, Japan, Korea, Nederland, New Zealand, Polen, Romania, Russland, Skottland, Spania, Sveits, Sverige, Thailand, Tsjekkia, Tyskland, USA og Østerrike.
Hans Majestet Kongens Gardes musikk- og drillkompani (3. gardekompani), har som eneste deltager deltatt fast på alle tattooer siden 1994. Forsvarets stabsmusikkorps og Kongelige Norske Marines Musikkorps har også deltatt de fleste årene og siden 2002 har de vekslet på å være «husorkester» og aktør på arenaen under forestillingene. Korpset som er «husorkester» blir utvidet med musikere på gitar, bassgitar og keyboards, og sitter stasjonært på en scene der de akkompagnerer vokalister og instrumentsolister samt de fleste av de deltagende avdelingene som ikke har egne musikere.
I forestillingenes finalenummer samles alle deltagerne på arenaflaten for å spille og synge to fellesnummer og den norske nasjonalsangen. Finalen avsluttes med tappenstrek.
Scenografi
I Vikingskipet på Hamar i 1994 ble Janitsjarfestivalens borg-kulisse benyttet som bakgrunn og skille mellom publikum og bakscene. Det var en konstruksjon av malte treplater støttet av et stålstillas og med en stor port som avdelingene marsjerte gjennom.
I forbindelse at NMT ble flyttet til Oslo Spektrum ble det etter idé av Per Th. Hansen produsert en 25 m bred og opptil 10 m høy modell av Akershus festning, utført i fotoprint limt på plastkanalplater og støttet opp av stålstillas. Arbeidet ble utført av Otto Robsahm, som også hadde ansvaret med montering og demontering frem til 2014, godt hjulpet av gardister fra HMKG.
I årene som fulgte ble festningsmodellen supplert med flaggrekker fra deltagende nasjoner samt faner, kanoner og skilderhus. Husorkester og kor har hatt litt ulike plasseringer, men fikk i 2002 plass til venstre og høyre for festningsmodellen, samtidig som det ble bygget nye inngangsportaler. I 2006 ble dekorasjonen pusset opp og et 480m² stort teppe med print av et foto over gamle Bjørvika dannet en horisont bak orkester, kor og dekorasjon. For å perfeksjonere samspillet mellom orkester og kor ble disse i 2012 trukket inn til midten og festningsmodellen ble splittet og delvis ombygd.
Musikalsk ansvarlig
Det har i alle år vært lagt stor vekt på at NMT skal holde et høyt musikalsk nivå, så i den sentrale staben har det alltid vært en musikalsk ansvarlig. Oberstløytnant Christer O. Johannesen i 1994, major Frode Thingnæs 1996–2006 og major, senere oberstløytnant Lars Erik Gudim fra 2008 frem til i dag. Alle disse har arrangert musikk til NMT og vært dirigenter under forestillingene. I den 10. utgaven av Norsk Militær Tattoo (2012) spilte og marsjerte alle aktørene seg ut fra finaleoppstillingen til marsjen «Mr. Tattoo» komponert av Frode Thingnæs og tilegnet oberst Christer O. Johannesen.
Administrasjon
Norsk Militær Tattoo er et meget omfattende arrangement som krever nitid planlegging og koordinert utføring for at publikum og Oslo by skal oppleve en profesjonelt utført tattoo. 800–1000 aktører og 150–200 funksjonærer skal transporteres med fly, busser og biler, de skal klareres, bespises og de fleste skal i tillegg innlosjeres. En enkelt avdeling kan for eksempel ha behov for 6–8 transporter i løpet av en dag, alle avdelinger kan ikke bespises samtidig og heller ikke på samme sted, noen har matallergier, det er behov for service på utstyr eller instrumenter og våpen skal lagres forskriftsmessig.
NMTs organisasjon består ikke av fulltidsansatte, men settes sammen annethvert år. NMT er følgelig avhengige av en rekke kontinuitetsbærere på mange felt, noen av de som har bidratt til dette er; Jan-Roger Sætren, Arne Kvalø, Egil Vindorum, Olav Melan, Johan Rørvik, Tony Isaksen, Kjersti Tubaas, Hans Mathisen, Endre Knutsen, Henning Bjørseth, Rune Haglund, Ståle Hortmann, Hanne Ottesen, Hilding Runar, Anne Schinrud, Andreas Haugan, Kjetil Gjertsen og Leif Feiring.
Arenaproduksjon
For å holde jevn flyt i forestillingene til Norsk Militær Tattoo og ha alle medvirkende klare ved rett sceneinngang/port, (det er 6 mulige), og til rett tid, benyttes en Arena Marshall, som er regissørens forlengede hånd ut til de deltagende avdelingene og deres norske liaisoner. Jobben krever stålkontroll og diplomatisk sans, følgende har utført den; Ola Osberg 1994– 2006, Rune Wiik 2008–2012, Lars Kåre Fodnes 2014, Ivar Erik Røgeberg 2016–2018.
Arena Master styrer alle sceneskift og all teknikk som skal på plass, med god hjelp av Arena Crew og teknikere, jobben krever hurtighet, presisjon og god timing. Følgende har utført den; Per Th. Hansen 1994, Henning André Lilleng 1996–2006, Bjørnar Brekke 2008–2014, Sten Kristian Brath 2016–2018.
Både Arena Marshall og Arena Master har samarbeidet tett med Wilhelm Lorentzen, Oslo Spektrums prosjektleder for NMT 1996–2018, så hver kvadratmeter av Oslo Spektrums ledige flater under, rundt og bak arenaen er fylt opp med medvirkende, uniformer, instrumenter og teknisk utstyr. I årene 1996–2014 var det gardister fra HMKG som var Arena Crew, og for 2016–2018 var det personell fra HV.
Medieproduksjon
Under forestillingene på Norsk Militær Tattoo har det siden 1996 vært benyttet store billedskjermer for å gi publikum tilleggsinformasjon til det som skjer på scene og gulv. De tidligste årene ble det vist informasjon om Forsvaret og reklame på faste skjermer på bakveggen i Oslo Spektrum. Disse skjermene ble senere tildekket av scenografi og nye skjermer ble hengt over inngangsportalene som en del av scenografien. Den nye plasseringen ga en mulighet til å vise nærbilder av solister. På 2000-tallet vokste det frem et behov for å integrere forhåndsprodusert videomateriale i forestillingene, så det ble designet en konstruksjon med 3 ulikt vinklede skjermer som kunne senkes ned ved behov. Fra 2016 utgjør skjermene en vesentlig del av den nye scenografien og benyttes gjennom hele forestillingen.
Forsvarets mediesenter (FMS) og dets forløpere har i årene 1996–2014 produsert videomateriale til forestillingene. Etter endringene i 2016, med mer omfattende skjermbruk foregår produksjonen utenfor Forsvaret, men FMS bistår fremdeles med mye innhold. FMS produserte videoopptak av Norsk Militær Tattoo i 1996 og 2002–2018. Reel Image stod for produksjonen i 1998 og NRK i 2000. Siden 2000 har redigerte opptak av NMT blitt vist på NRK. Produsent for FMS har i årene 1996–2018 vært John Charles Kvam. De første årene ble opptakene masseprodusert og gjort tilgjengelig på VHS (1998–2000), senere på DVD (2000–2014). Sommeren 2020 publiserte FMS11 redigerte opptak av NMT fra Forsvarets historiske filmarkiv, på YouTube.
Antall kameraer som har blitt brukt til opptakene har variert fra 3 i starten og opp til 10–12, hvorav gjerne 7–8 er betjente av fotografer mens resten er små effektkameraer montert på for eksempel kjøretøy. Også ulike kameraer for å vise aktørene ovenfra, spesielt marsjering og dans, har vært i bruk. Mange ulike leverandører av kameraer, produksjonsutstyr og personell har vært benyttet opp gjennom årene. Billedprodusent i perioden 2002–2016 var Stig Hagfors.
Teknisk produksjon
Lydmessig har NMT forandret seg radikalt siden starten i Vikingskipet i 1994. 4 mikrofoner og 3–4 lydmonitorer tilkoblet Vikingskipets speakeranlegg var den spede begynnelse. Når NMT flyttet til Oslo Spektrum i 1996, økte størrelsen på lydriggen betraktelig. De senere årene har det vært benyttet ca. 120 mikrofoner, 16 lydmonitorer og 4–5 store høyttalersystemer rettet mot publikum, samt trådløse øremonitorer for solistene.
Lysriggen i Vikingskipet var ikke like forsiktig som lydriggen; ca. 150 lyskastere hvorav ca. 40 med fargeveksler. I Oslo Spektrum har lysriggen med årene økt til ca. 350 lyskastere, hvorav brorparten er langt mer avanserte enn de som ble brukt i 1994.
En stor del av økningen i den tekniske produksjonen skyldes at forestillingene filmes for TV og at både kor og stasjonært husorkester medvirker, samt økte krav fra medvirkende aktører og den generelle utviklingen innen teknikk for store forestillinger.
1996
Tema: «Heimevernet 50 år»
2000
Tema: «Oslo 1000 år og Krigsskolen 250 år»
2004
Tema: «Norsk Militær Tattoo 10 år»
2006
Tema: «Hans Majestet Kongens Garde 150 år»
2008
Tema: «UNIFIL 30 år»
2010
Tema: «Veteranene i Forvaret»
2012
Tema: «Militær flygning i Norge 100 år»
2014
Tema: «Grunnlovsjubileet 1814–2014»
2016
Tema: «Veteraner i Forsvaret»
2018
Temaer: «Forsvarets musikk 200 år og norske soldater i FN-tjeneste»
Oswald von Nell-Breuning
Oswald von Nell-Breuning (født 8. mars 1890 i Trier i Tyskland, død 21. august 1991 i Frankfurt am Main) var en tysk katolsk prest, teolog og sosiolog tilhørende jesuittordenen. Han stammet fra en adelsfamilie og ble presteviet i 1921. Han ble så utnevnt til professor i moralteologi, kirkerett og samfunnsvitenskap ved jesuittenes Philosophisch-Theologische Hochschule Sankt Georgen i Frankfurt am Main i 1928. Nell-Breuning var nøkkelpersonen i utarbeidelsen av den pavelige encyklika fra pave Pius XI om sosiale spørsmål, Quadragesimo Anno (1931). I denne encyklikaen ble subsidiaritetsprinsippet utviklet. Han regnes sammen med Joseph Mausbach blant de fremste katolske sosialetikere på 1900-tallet.
Nell-Breuning kunne ikke offentliggjøre noe fra 1936 til det nasjonalsosialistiske Tyskland var nedkjempet i 1945. I 1944 ble han dømt til to års tukthus for angivelig valutasvindel. Han fikk ikke anledning til å delta som sakkyndig teolog under andre Vatikankonsil i 1960-årene, ettersom hans orden anså at han var for gammel til det. Han døde i Frankfurt i en alder av 101 år.
Bakgrunn og utdannelse
Oswald von Nell-Breuning var sønn av vingodsbesitteren Arthur von Nell (1857–1939) og hans hustru Bernharda von Breuning (1862–1933). Foreldrene hadde helst sett at Oswald skulle overta familiebedriften, men han ble tidlig trukket mot prestekallet i stedet.
Han tok abitur i 1908 ved det humanistiske Friedrich-Wilhelm-Gymnasium.
Etter skoletiden viet Nell-Breuning seg i fire studiesemestre til matematisk-naturvitenskapelige studier. Han hørte forelesninger i Kiel, München, Straßburg og Berlin (der blant annet av sosialøkonomen Adolph Wagner).
Prest
Han ble presteviet i Innsbruck i 1921. I 1926 ble han sendt til Münster, der han promoverte til doktorgraden 1928 for Joseph Mausbach og Heinrich Weber. Hans dissertasjon behandlet temaet Grundzüge der Börsenmoral og gjorde ham kjent i den katolske offentlighet. Senere samme år ble han professor for moralteologi, kirkerett og selskapsrett ved den nylig grunnlagte Philosophisch-Theologische Hochschule Sankt Georgen i Frankfurt am Main, hvor han arbeidet og ble boende også etter sin emeritering.
Virke til 1945
I den tyske nasjonalsosialismes tid var Nell-Breuning fra 1936 til 1945 rammet av skrive- og publikasjonsforbud. I 1944 ble han dømt til to års tukthus for angivelige valutaforbrytelser, men av «helsegrunner» slapp han å sone.
Virke etter 1945
Etter annen verdenskrig utfoldet Nell-Breuning en travel virksomhet som professor, publisist og talsmann for den katolske kirke. Fra 1947 til 1950 utgav han sammen med Hermann Sacher en Wörterbuch der Politik («politikkens ordbok»), og her var medtatt mange av grunnleggende elementer av den katolske sosiallære om Nell-Breuning hadde vært med på å utvikle.
I 1948 fikk han læreoppdrag for forretnings- og sosialetikk ved Johann-Wolfgang-Goethe-universitetet i Frankfurt am Main, og universitetet utnevnte ham i 1956 til honorærprofessor. Han var dessuten med i Königswinterer Kreis ved Institut für Gesellschafts- und Wirtschaftsordnung der – sammen med Theodor Brauer, Götz Briefs, Gustav Gundlach, Paul Jostock, Franz H. Mueller og Heinrich Rommen.
Fra dets grunnleggelse virket Nell-Breuning dessuten ved Frankfurter Akademie für Arbeit.
Hans interesse konsentrerte seg fra 1950-årene om aktuelle spørsmål innen finans- og samfunnspolitikken. I det trebinds samleverket Wirtschaft und Gesellschaft (1956-60) tok han for seg spørsmål vedrørende en økonomisk nyordning. Det var et viktig anliggende for ham at de kapitalistiske foretaksstrukturer som var blitt etablert før 1933, måtte nyordnes. Arbeidstakerne måtte integreres sterkere i industrisamfunnet og bli likeberettigede partnere med arbeidsgiverne. Blant de viktigere emner for ham var belastningsutligning, rettferdig lønn, fagforeningenes streikerett, bolignøden, formuespolitikken og bedriftslovgivningen.
Nell-Breuning hadde et særlig tett forhold til fagforeningene. Fra 1959 far han medlem av det tyske fagforeningsforbunds forretningslivsvitenskapelige institutt. Han gikk inn for enhetsfagforening (ubundet av politisk parti eller retning) og forsøkte å bekjempe gjenopplivelsen av retningsfagforeninger. Han var i mange år rådgiver for Deutscher Gewerkschaftsbund (DGB). Nell-Breuning forsøkte å opprettholde den kristelige innflytelse innen DGB og forhindre en marxistisk kursutvikling. Til tross for sitt tette forhold til DGB inntok han på noen sentrale punkter en DGB-kritisk holdning: Han gikk således imot innføringen av 35-timers-uken med fullt lønnslikhet og var for muligheten for lockout.
Nell-Breuning gikk inn for arbeidstakernes deltakelse som medeiere av produktiveiendommen og støttet tanken om investivlønn.
Nell-Breuning stod i tett kontakt med den katolske arbeidstakerforening. Han medvirket rådgivende ved formuleringen av SPDs såkalte Godesberger Programm, som han betegnet som et «kortfattet repetitorium av den katolske sosiallære».
Nell-Breuning var dessuten medlem av vitenskapelige rådgivende komiteer for Finansdepartementet (1948-65), Departementet for byoppbyggelse og boligvesen (1950-58) og Departementet for familie- og ungdomsanliggender (1959-61).
Ved sin hundreårsdag ønsket noen gratulanter ham enda et par leveår, hvorpå han svarte: «Nei, det er for lite for meg – jeg vil leve evig».
Den 21. august 1991 døde Nell-Breuning i Frankfurt am Main i en alder av 101 år. Han hadde da bak seg 1800 offentliggjøringer.
Bergen bystyre 2003–2007
Bergen bystyre hadde i perioden 2003–07 et borgerlig flertall med et byråd bestående av Høyre, Kristelig Folkeparti og Venstre som hadde en samarbeidsavtale med Fremskrittspartiet. I opposisjon satt Arbeiderpartiet, Sosialistisk Venstreparti, Senterpartiet, Pensjonistpartiet og Rød valgallianse.
Byrådet
Mæland hadde omsorgspermisjon fra 2. juni 2006 til 31. januar 2007. Byrådets nestleder Henning Warloe fungerte da som byrådsleder, mens Hans Edvard Seim (H) fungerte som byråd for finans.
Ordføreren
Ordfører i perioden var Herman Friele (H) og varaordfører var Kristian Helland (KrF)
Bystyret
Bystyret hadde 67 medlemmer og var fordelt i fire hovedkomiteer og mindre utvalg.
Urstrømdal
Urstrømdal er en dal som er gravd ut av ei elv fra en av istidene, men som ikke lenger rommer noe vassdrag. De ble skapt av store flomelver av smeltevann ved kantene av isranden, og må ikke forveksles med tunneldalene som gikk under isbreen. Urstrømdalene framstår som arkaiske, lavere landskap omgitt av tidligere elvebredder, oftest med betydelige mengder avsatt sand og grus, stedvis med mye myr.
I det nordlige Tyskland og Polen flommet smeltevannet et lite stykke sørover fra iskanten, men ble deretter raskt tvunget vestover mot Nordsjølandet på grunn av den rådende topografien vannmassene møtte. I Nord-Amerika, Russland og Sibir ble det ikke dannet urstrømdaler, fordi topografien der allerede var preget av nord-sør-gående elvedaler som fraktet smeltevannet bort. Mississippi River fraktet mye av smeltevannet til den nordamerikanske innlandsisen. Ellers var også St. Lawrence River en østgående smeltevannselv som fortsatt er det største østgående vassdraget på kontinentet. Tilsvarende ble østeuropeisk smeltevann fraktet bort med Dnepr, Don og Volga.
Urstrømdaler i Europa
De største urstrømdalene i Sentral-Europa, nesten alle løpende fra Polen til Tyskland, omfatter blant andre disse regnet fra nord mot sør:
1947
1947 (MCMXLVII) i den gregorianske kalenderen var et år uten skuddag som begynte på en onsdag. Det etterfulgte 1946 og ble etterfulgt av 1948.
Syria under Sommer-OL 1968
Syria under Sommer-OL 1968. To sportsutøvere fra Syria deltok i én sport under Sommer-OL 1968 i Mexico by. Syria, som deltok for andre gang i et OL, vant ikke noen medaljer.
1947
Hendelser
Sjokoladen Japp fra Freia blir lansert.
Jordskjelvet i Haicheng 1975
Jordskjelvet i Haicheng i 1975 var, dersom rapportene fra Folkerepublikken Kina den gang var til å stole på, den første gang at seismologer hadde klart ikke bare å forutsi et større jordskjelv, men også bevirket at en stor befolkning ble stort sett fullstendig evakuert i tide.
Den 4. februar 1975 ble byfylket Haicheng i provinsen Liaoning i det nordlige Kina rammet av et jordskjelv på 7,0 (eller 7,3 på Richters skala, som da var i bruk). Byen hadde da rundt én million innbyggere. Imidlertid hadde seismologer sendt ut advarsler om jordskjelvsfaren en dag i forveien, og det ble beordret evakuering av byen. At dyr oppførte seg uvanlig, bidrog til at ordren ble fulgt i meget stor grad, slik at evakueringen var fullført 5 1/2 time før jordskjelvet fant sted.
Jordskjelvet rammet kl. 19.36 lokal tid. Det var mer enn 2 000 dødsofre, og det var mange skadede. Det ble meldt om store skader i Yingkou-Haicheng-området.
Mindre skader ble meldt i Seoul i Sør-Korea. Jordskjelvet ble følt i Primorskij kraj i Sovjetunionen og på øya Kyushu i Japan.
Roing under Sommer-OL 1980
Roing var med på det olympiske programmet for attende gang under OL 1980 i Moskva. Det ble konkurrert i totalt fjorten roøvelser, åtte for menn og seks for kvinner. Øst-Tyskland ble beste nasjon med hele elleve gullmedaljer.
Georg Solti
Georg Solti, ([]) (født 21. oktober 1912 i Budapest, Ungarn, død 5. september 1997 ) var en verdensberømt ungarsk-britisk orkester- og operadirigent.
Tidlig liv
Solti ble født György Stern i Budapest, hvor han lærte piano og studerte ved Franz Liszt-akademiet. Hans far germaniserte unge Györgys navn til Georg og forandret hans familienavn til Solti, for å beskytte sin sønn mot antisemittisme. I Budapest studerte han studerte med Béla Bartók, Leó Weiner og Ernő Dohnányi. På 1930-tallet var han repetitør ved den ungarske statsoperaen og arbeidet også ved Salzburg-festivalen for Arturo Toscanini. Karrieren hans ble avbrutt grunnet økt nazistisk innflytelse på ungarsk politikk, og fordi han hadde jødisk bakgrunn flyktet han fra de stadig strengere ungarske antisemittiske lovene i 1938. I 1935 hadde han allerede fått anerkjennelse som dirigent, og han gjorde sin debut ved operaen i Budapest i 1938 med Figaros Bryllup. Etter å ha dirigert en sesong med russisk ballett i London ved Royal Opera House søkte han tilflukt i Sveits, hvor han ble værende under andre verdenskrig. Siden han fikk forbud mot å dirigere der, tjente han til livets opphold som pianist.
Musikalsk karriere
Etter krigen ble Solti utnevnt til musikalsk leder for den bayerske statsoperaen i München i 1946. I 1952 flyttet han til Oper Frankfurt, hvor han forble ansvarlig i ni år. Han tok vesttysk statsborgerskap i 1953. I 1961 ble han musikalsk leder for Covent Garden Opera Company i London. I løpet av sin ti år lange periode introduserte han endringer som hevet standardene til det høyeste internasjonale nivået. Under hans musikalske ledelse ble selskapets status anerkjent med tildelingen av tittelen "the Royal Opera". Han ble æresborger i kystferiebyen Castiglione della Pescaia, og britisk borger i 1972.
Solti var kjent i sine tidlige år for intensiteten til hans musikalske stil, men han skal angivelig ha blitt mildere som dirigent i senere år. Han spilte inn mange verk to eller tre ganger på forskjellige stadier av karrieren, og var en produktiv platekunstner.
Død
Solti døde plutselig i søvne den 5. september 1997 mens han var på ferie i Antibes i Sør-Frankrike. Han ble 84. Etter en statsseremoni i Budapest ble asken hans gravlagt ved siden av Bartók i Farkasréti-kirkegården.
Decca
Solti spilte inn gjennom hele karrieren for Decca Record Company. Han gjorde mer enn 250 innspillinger, inkludert 45 komplette operasett. I løpet av 1950- og 1960-årene hadde Decca en allianse med RCA Victor, og noen av Soltis innspillinger ble først utgitt på RCA-etiketten.
Solti var en av de første dirigentene som vant internasjonal berømmelse som plateartist før han ble viden kjent i konsertsalen eller operahuset.
Soltis første innspillinger var som pianoakkompagnatør, der han spilte på sesjoner i Zürich for fiolinisten Georg Kulenkampff i 1947.
Wagner
Den mest kjente av innspillingene hans er sannsynligvis Deccas komplette sett med Wagners operasyklus Der Ring des Nibelungen, laget mellom 1958 og 1965. Soltis Ring-syklus har to ganger blitt kåret til den største innspillingen som noen gang er laget, i meningsmålinger for Gramophone Magazine i 1999 og BBC Music Magazine i 2012. Det er dette opptaket som høres i filmen Apocalypse Now under helikopterscenen.
Utmerkelser, priser og minnesmarkeringer
Utmerkelser som ble tildelt Solti inkluderte den britiske CBE (Order of the British Empire) i 1968, og et æresridderskap (KBE) i 1971, da han tok britisk statsborgerskap i 1972 ble han kjent som Sir Georg Solti. Han ble også tildelt æresborgerskap fra kystbyen Castiglione della Pescaia i Toscana, et feriemål spesielt besøkt av kjendiser hvor han eide et feriehus og pleide å tilbringe sommerferien med sin kone og døtre. I Castiglione er Georg Solti Accademia og hovedpiazzaen i byens historiske landsby oppkalt etter Solti. Videre mottok Solti en rekke utmerkelser fra Østerrike, Belgia, Danmark, Frankrike, Tyskland, Ungarn, Italia, Portugal og USA. Han mottok æresstipend og grader fra Royal College of Music og DePaul, Furman, Harvard, Leeds, London, Oxford, Surrey og Yale universitetene.
Under feiringen av hans 75-årsdag i 1987 ble en bronsebyste av Solti av Dame Elisabeth Frink innviet i Lincoln Park i Chicago, utenfor Lincoln Park Conservatory. Den ble først vist midlertidig i Royal Opera House i London. Skulpturen ble flyttet til Grant Park i 2006 i den nye Solti Garden, nær Orchestra Hall i Symphony Center. I 1997, for å minne 85-årsjubileet for hans fødsel, omdøpte City of Chicago blokken East Adams Street ved siden av Symphony Center til "Sir Georg Solti Place" i hans minne.
Plateindustriens priser til Solti inkluderte Grand Prix Mondial du Disque (14 ganger) og 31 Grammy Awards (foruten en spesiell "Trustees' Grammy Award", delt med John Culshaw, for innspillingen av Ring-syklusen (1967) og en Grammy Lifetime Achievement Award (1996). Han vant flere Grammys enn noen annen plateartist, enten klassisk eller populær. I september 2007, som en hyllest på 10-årsdagen for hans død, publiserte Decca et opptak av sin siste konsert.
Etter Soltis død opprettet hans enke og døtre Solti Foundation for å hjelpe unge musikere. Soltis memoarer, skrevet med bistand fra Harvey Sachs, ble publisert måneden etter hans død. Soltis liv ble også dokumentert i en film fra 1997 av Peter Maniura, Sir Georg Solti: The Making of a Maestro.
I 2012 ble det kunngjort en serie arrangementer for å markere hundreårsdagen for Soltis fødsel. Blant arrangementene var konserter i New York City og Chicago, og minneutstillinger i London, Chicago, Wien og New York. Samme år ble Solti stemt inn i den første Gramophone "Hall of Fame".
Sir Georg Solti International Conductors' Competition, som finner sted annethvert år i Frankfurt, har fått navnet i hans ære.
Tippeligaen 1992
Tippeligaen 1992 startet 25. april og sluttet 18. oktober.
Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 1. divisjon.
1. serierunde
'''Lørdag 25. april''' '''Søndag 26. april'''
2. serierunde
'''Lørdag 2. mai''' '''Søndag 3. mai'''
3. serierunde
'''Søndag 10. mai'''
4. serierunde
'''Lørdag 16. mai'''
5. serierunde
'''Søndag 24. mai'''
6. serierunde
'''Søndag 31. mai''' '''Onsdag 1. juli'''
7. serierunde
'''Mandag 8. juni''' '''Onsdag 1. juli'''
8. serierunde
'''Søndag 14. juni''' '''Onsdag 8. juli'''
9. serierunde
'''Søndag 21. juni'''
10. serierunde
'''Søndag 28. juni'''
12. serierunde
'''Søndag 19. juli''' '''Onsdag 5. august'''
14. serierunde
'''Søndag 9. august'''
15. serierunde
'''Søndag 16. august'''
16. serierunde
'''Søndag 23. august'''
18. serierunde
'''Lørdag 12. september''' '''Søndag 13. september'''
20. serierunde
'''Søndag 27. september'''
21. serierunde
'''Søndag 4. oktober'''
22. serierunde
'''Søndag 18. oktober'''
Informasjonsforvaltning
Informasjonsforvaltning (eng. enterprise information management) er et felt innen informasjons- og kommunikasjonsteknologien som befatter seg med å sikre best mulig utnyttelse, kommunikasjon og beskyttelse av informasjon i en organisasjon.
Informasjonsforvaltning kombinerer innholdsforvaltning (enterprise content management, ECM) og forretningsinnsikt (BI). Mens innholdsforvaltning kun handler om dokumenter og ustrukturerte data, handler forretningsinnsikt om strukturerte data. I informasjonsforvaltning er det ikke et slikt skille.
Mens dataintegrasjon handler om å konsolidere og gjøre tilgjengelig data fra flere kilder, handler informasjonsforvaltning om å formidle informasjon basert på disse, eller andre data, på en strukturert måte.
Tippeligaen 1991
Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 1. divisjon.
Per-Olav Sørensen
Per-Olav Sørensen (født 1963 i Oslo) er en norsk regissør, serieskaper, dramatiker, manusforfatter og produsent. Han er oppvokst på Høyda i Moss og gikk ut fra Kirkeparken videregående skole i 1982. Han arbeidet som journalist i årene 1985–1991, primært i Dagbladet.
I 1989 og 1990 var han regiassistent for Stein Winge, og har siden den gang kontinuerlig arbeidet med teater, TV og film. Han eier også driftselskapet Parkteatret AS som driver Kulturhuset Parkteatret i Moss, samt sitt eget teaterkompani som han har døpt POS Theatre Company. Han er dessuten kunstnerisk leder for NonStop Internasjonale Teaterfestival, som ble startet i 2005 og som gjennomføres siste uke i september hvert år.
Han har vunnet Gullrutens fagpris for beste regi drama to ganger: Gullruten 2013 for Halvbroren og Gullruten 2017 for Kampen om tungtvannet. I tillegg har han vært nominert i samme klasse ytterligere to ganger: Gullruten 2010 for Ali Reza and the Rezas og Gullruten 2017 for Nobel – fred for enhver pris.
USA 1991–1997
Sørensen arbeidet i USA mellom 1991 og 1997, hvor han samarbeidet med den tsjekkiske scenografen Pavel Dobrusky. Duoen hadde primært Denver Center Theatre som oppdragsgiver. «Stories» (basert på Isabel Allendes noveller), «Beethoven 'N' Pierrot» (om Beethovens liv) og «Fables» (historier fra hele verden med multinasjonal rollebesetning) ble alle tre store suksesser. Tilnærmingen til teatret var svært åpen med bruk av multitalenter, ekspressiv scenografi, dans, sirkus og nykomponert musikk.
Oslo Nye 1998–2001
I 1998 vendte Sørensen tilbake til Norge. Han arbeidet ved Oslo Nye Teater i perioden fra 1998 til 2001, og var med på teatersjef Kjetil Bang-Hansens satsing på ny dramatikk der. Sørensen produserte i denne perioden flere forestillinger for Oslo Nye Teater, i et formspråk som lå nært opp til det han hadde brukt i USA.
Norges- eller urpremierer
Sørensen produserte også stykket Tater! på Oslo Nye i denne perioden. Budskapet i denne to timer lange forestillingen var en kritikk av norske myndigheters behandling av taterne.
Frilans fra 2001
Siden 2001 har Sørensen arbeidet som frilansregissør, med sitt eget kompani POS Theatre Company. I årene da Eirik Stubø var teatersjef på Nationaltheatret var imidlertid Sørensen og hans kompani knyttet til Nationaltheatret.
Produksjoner på andre scener
Sørensen har også arbeidet på Norges største regionteatre og de største privat-teatrene i Oslo. Blant oppsetningene han har regissert er:
Parkteatret i Moss
Sørensen er også medeier av Parkteatret i Moss sammen med manusforfatter Geir Meum Olsen. Showet Valgets kval med Brede Bøe ble produsert på Parkteatret i Moss, og denne produksjonen vant i 2010 tre Komipriser, blant annet for beste show.
POS Theatre Company
POS Theatre Company ble opprettet av Sørensen i 2000. Kompaniet har alltid ett teaterstykke på turné og har turnert til 9 land. Mensch (2000–2001), Grand Old Man (2001–2004), TanGhost (2004–2006) og KOM! (2007–2008) er stykker produsert av kompaniet. I 2009 produserte kompaniet Drapene i Aalst med Aksel Hennie, Ane Dahl Torp og Dennis Storhøi i rollene. Stykket hadde premiere under Samtidsfestivalen på Nationaltheatret i september 2009.
Skuespillere og kunstnere knyttet til kompaniet i kortere eller lengre perioder er bl.a. Espen Skjønberg, Aksel Hennie, Anneke von der Lippe, Øystein Røger, Pablo Veron, Ane Dahl Torp, Dennis Storhøi, Stig Henrik Hoff, Jonas Digerud, Eva Cecilie Richardsen, Hans-Kristian Kjos Sørensen, HC Gilje, Alexandra Archetti, Kathrine Tolo, Sverre Indris Joner, Pavel Dobrusky, Torbjørn Ljunggren m.fl.
TV-produksjoner og film
Siden 2004 har Sørensens regiarbeid blitt mer og mer konsentrert rundt TV-drama og film, og han utvikler TV-serier for både Netflix, HBO, Viaplay og NRK.
Dataforvaltning
Dataforvaltning eller dataadministrasjon (engelsk: data management) er prosessen med å sikre at virksomhetskritiske data for en organisasjon forvaltes på en strukturert og kvalitetssikret måte.
Motivasjon
I de senere år har det vært mange beslektede initiativ innen forvaltning av IT-infrastruktur. Det kan nevnes grunndataforvaltning, metadata, datakvalitet, med videre. Ingen av disse ivaretar organisasjonens totale behov mht forvaltning av data. Dette, sammen med erkjennelsen av at data representerer verdier på lik linje med fysiske gjenstander, har drevet frem behovet for data governance. Dette er et begrep som er sterkt beslektet med begrepet dataansvarlig (data steward).
Beslektede og overlappende emner
Informasjonsforvaltning (engelsk: enterprise information management, EIM) er et felt som tilsynelatende overlapper med data governance. Mens dataforvaltning er en innadrettet aktivitet, som skal sikre at data gjøres effektivt tilgjengelig, er informasjonsforvaltning en utadrettet aktivitet som skal sikre at informasjon blir formidlet riktig til de riktige mottagerne.
Baskerland rundt 2010
Baskerland rundt 2010 var den 50. utgaven av Baskerland rundt. Rittet gikk over seks etapper fra 5. til 10. april 2010. Chris Horner fra RadioShack vant rittet sammenlagt etter en sterk sisteetappe. Forhåndsfavoritten Alejandro Valverde ledet rittet fra første etappe, og hadde ledertrøya fram til siste etappe (unntatt etter den tredje etappen), men måtte gi tapt for amerikaneren på den avsluttende tempoen.
Lag
20 lag bestående av 8 ryttere stilte til start i rittet.
Algeetere
Algeetere (Gyrinocheilus) er en gruppe av karpefisker. De er så spesielle at de regnes til en egen familie, Gyrinocheilidae.
Munnen sitter på undersiden av hodet og brukes til å suge seg fast til bunnen. De har verken skjeggtråder eller svelgtenner. Gjellelokket er nesten lukket og har bare to små åpninger. Vann tas inn i den ene åpningen og slippes ut i den andre. De blir 28–35 cm lange.
Algeeterne lever i oksygenrike fjellbekker og eter alger. To av artene er utbredt på det sørøstasiatiske fastlandet i nedslagsfeltene til Mekong og Chao Phraya, samt Malakkahalvøya. Den tredje, Gyrinocheilus pustulosus, lever på Borneo.
Seljord Idrettslag
Seljord Idrettslag (stiftet i 1902) er et idrettslag fra Seljord i Telemark, som driver med fotball, hestesport, håndball og skiidrett.
Historikk
Klubbens historie strekker seg tilbake til 1880 og er dermed en av de eldste idrettslagene i Norge, men ble først stiftet i 1902. I 1953 manglet klubben en avdeling for hestesport, men hadde en avdeling for friidrett.
Siden 1977 har Seljord Idrettslag hatt ansvaret for matsalen under den årlige landbruksmessen, Dyrsku'n.
Fotball
A-laget i fotball for herrer spilte i 2010 i 5. divisjon, men valgte å trekke laget etter to seriekamper grunnet problemer med å stille lag. Det var første gang på 40 år at klubben var uten et A-lag. Klubben spilte sist i 3. divisjon i perioden fra 1999 til 2004.
Sierra Leone
Republikken Sierra Leone er et land i vest-Afrika. Det grenser til Guinea i nord og Liberia i sørøst. Republikkens navn stammer fra fjellkjeden Løvefjellene ved hovedstaden Freetown.
Naturgeografi
Sierra Leone ligger ved Atlanterhavet, og er ulikt resten av Vest-Afrika et fjellrikt land. Ved mesteparten av kysten består landskapet av sumpet lavlandsbelte, mens en rekke vulkanske fjell strekker seg sydøstover fra hovedstaden Freetown. Nord i landet er landskapet preget av et savannehøyland, kalt Bolilands.
Demografi
Sierra Leone hadde i 2011 en estimert befolkning på 5 363 669. Landet har en ung befolkning, der 41,8 % er under 14 år.
Folkegrupper
Landet befolkes av en rekke forskjellige etniske grupper, der de viktigste er temne (35 %), mende (31 %), limba (8 %), kono (5 %) og krio (2 %). Temne-folket bor i hovedsak nord i landet, mens mende-folket holder til i sydøst. Unike blant Sierra Leones etniske grupper er krioene, som er etterkommere av frigjorte amerikanske og vestindiske slaver som migrerte til Freetown-området på 1800-tallet.
Språk
Hver av de etniske gruppene har i hovedsak sitt eget språk, med temne og mende som de to største. Krio, et kreolspråk basert på engelsk, dominerer i Freetown-området og er et slags lingua franca for resten av landet: Selv om bare 10 % har det som morsmål forstås det av 95 % av befolkningen. Engelsk er landets offisielle språk, men brukes kun av den utdannede eliten.
Religion
Omtrent  av befolkningen bekjenner seg til islam, mens omtrent hører til kristendommen. Mange praktiserer også ulike naturreligioner, gjerne i kombinasjon med enten islam eller kristendom. Sierra Leone har kriminalisert homofili, men strafferamme ikke fastsatt i lov.
Politikk og administrasjon
Som en republikk ledes Sierra Leone av en president, som etter grunnloven av 1991 maksimalt kan sitte i to femårsperioder. Presidenten har vide politiske fullmakter, og er både statsoverhode, regjeringssjef og militær øverstkommanderende. Presidenten velges i flertallsvalg, og siden 2007 har Ernest Bai Koroma (APC) vært Sierra Leones president. Den lovgivende forsamlingen har ett kammer, og velges for en femårsperiode. Parlamentsvalg avholdes samtidig som presidentvalg, og 112 av parlamentets 124 medlemmer velges her. De resterende tolv plassene går til personene som har vervene som paramount chief i landets tolv administrative distrikter. Stemmerettsalderen er 21 år.
Siden borgerkrigen tok slutt i 2001 har det vært to valg i landet, i 2002 og 2007. Valgene var blitt vurdert til å være «frie og rettferdige» av internasjonale valgobservatører.
Administrativ inndeling
Sierra Leone består av de fire regionene Northern, North West (Sierra Leone), Eastern og Southern, samt området Western (som omfatter hovedstaden Freetown og omegn). Disse er igjen delt inn distrikter, totalt 14. Under distriktene er landet delt inn i høvdingdømmer.
Næringsliv
Sierra Leone er et av Afrikas økonomisk minst utviklede land. Til tross for at landet er rikt på naturressurser, klarer ikke landet å utnytte disse godt nok. Sierra Leone har en svært lav økonomisk vekst, til tross for sine mange muligheter. Det er mange grunner til at økonomien i Sierra Leone er så svak. Det som har skadet økonomien mest, er borgerkrigen. Økte importpriser, synkende inntekter fra gruvedriften og en lite effektiv offentlig administrasjon har bidratt til en negativ utvikling, og i perioden 1985–95 sank bruttonasjonalprodukt årlig med 3,4 %.
Borgerkrigen startet i 1991. Men allerede før borgerkrigen var Sierra Leone et av verdens minst utviklede land. Krigen satte det meste av næringslivet ut av spill. Sierra Leone er først og fremst et jordbruksland, og krigen har rammet både jordbruket og den økonomisk sett viktige gruvedriften.
I 1960- og 1970-årene var eksport av diamanter hovedinntektskilden for Sierra Leone; siden den gang har landet ikke tjent mye av produksjonen. Fra midten av 1980-årene er det iverksatt flere økonomiske kriseprogrammer. I 1995 sysselsatte primærnæringene i underkant av 70% av befolkningen.
I 1994 sto mineralene for 84% av eksportinntektene. Diamantinntektene har i stor grad blitt brukt til å finansiere den opprivende borgerkrigen og har ikke kommet folket tilgode; borgerkrigen dreide seg også i stor grad om nettopp kontroll over de rike diamantforekomstene.
Skaun ungdomsskole
Skaun ungdomsskole ligger i kommunesenteret Børsa i Skaun kommune i Trøndelag. Ungdomsskolen er felles for alle elevene i kommunen.
Det går om lag 325 elever på skolen, fordelt på fire eller fem parallelle klasser på hvert trinn (dette varierer noe fra år til år). Det er også en forsterket base for elever med spesielle behov for tilrettelegging.
Erlend Moen har vært rektor ved skolen siden mars 2017.
Børsa samfunnshus blir brukt som gymnastikksal av skolen.
Fra høsten 2019 står nye Skaun ungdomsskole og kultursenter ferdig. Skolen bygges for 540 elever og inneholder offentlig bibliotek, kulturscene og idrettshall.
Filmåret 1948
Filmåret 1948 er en oversikt over lanserte filmer, fødte og avdøde filmpersonligheter i 1948.
Fødsler
plateprodusent og filmprodusent || align=center| ||align=center| - ||
|| skuespiller || align=center| ||align=center| - ||
kjent gjennom Dom kallar oss mods || align=center|54 ||align=center| ||
|| skuespiller || align=center|73 ||align=center| || || regissør og manusforfatter || align=center| ||align=center| - ||
manusforfatter og fotograf || align=center| ||align=center| - ||
Dødsfall
|| filmregissør og filmteoretiker ||align=center| 49 ||align=center| ||
|| skuespiller ||align=center|73 ||align=center| 1874 ||
Adverb
Adverb er en ordklasse som består av ord som står til og modifiserer verb, adjektiv, preposisjoner, andre adverb og av og til substantiver. På latinsk betyr det "til verb", som betyr at det er noe som forteller verbet. Adverbene gir uttrykk for tid, sted, grad, nektelse eller måte, og forteller noe om det de står til. Adverb kan gjøre språk mer levende eller tydelig. Adverb pleier å være underordnet verb, adjektiv eller andre adverb.
Det finnes få egentlige adverb, da de fleste enten er adjektiv i entall nøytrum, eller preposisjoner. Adverb kan avledes fra adjektiver – som for eksempel adverbene «lenge» og «langt» som er avledet av adjektivet «lang» – og kan også gradbøyes som adjektiv, som bøyningen av mye og gjerne: «mye», «mer», «mest», og «gjerne», «heller», «helst», bøyd positiv, komparativ og superlativ henholdsvis. Mange adverb er laget av adjektiv i intetkjønnsform, som «pent», «stygt», «vakkert», «slemt».
Adjektiv som beskriver substantiv kan også omgjøres og brukes som adverb; eksempel: «et flott maleri» («flott» som adjektiv), «han malte flott» («flott» som adverb).
Etymologi
Ordet adverb kommer av latin adverbium, som består av ad, «til», og en avledning av verbum, «ord». Adverbium er en latinsk oversettelse av det greske begrepet epírrhema; greske epírrhema kommer av epí-, «etter», «ved siden av», «på», og rhéma, «verb».
Eksempler
I de følgende eksemplene er adverbet satt i kursiv:
Typer
Når adverb sier noe om en hel setning kalles det setningsadverb.
Eksempler på forskjellige adverbgrupper
Eksempler på de forskjellige gruppene av adverb.
Ærfugler
Ærfugler (Somateria) er ei gruppe andefugler. Alle de tre artene hekker i kjølige områder på den nordlige halvkula, og lever hovedsakelig nær sjøen. Alle er trekkfugler.
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Kingsbury
Kingsbury er et område i distriktet Brent i nordvestlige London. Navnet betyr «The King's Manor», på norsk «Kongens herregård».
Kingsbury var historisk et jordbrukspreget sogn med rimelig beskjedent omfang av rundt 7 km2 i herredet Gore og grevskapet Middlesex. Tidligere omfattet det også Queensbury. Dets gamle utstrekning i nord og vest omfattet Queensbury samt deler av Kenton og Wembley Park i de andre retningene. Kingsbury ble en valgkrets i 2001. Rundt 25 prosent av Kingsbury er parkanlegget Fryent Country Park, som utgjør dets sørlige utstrekning.
John Logie Baird, som konstruerte det første fungerende fjernsynet, utførte sine eksperimentelle sendinger fra England til Berlin fra stallbygningen på Kingsbury Manor. Bygningen tilhører nå Veterans Club, og ligger i Roe Green Park.
De nærmeste undergrunnsstasjonene er Kingsbury, Wembley og Queensbury.
Lofotgata (Oslo)
Lofotgata (1, 4A–4C) er en gate på Iladalen i bydel Sagene i Oslo. Den går fra Vøyensvingen til Maridalsveien.
Navnet ble vedtatt i 1901.
Bebyggelsen er for det meste fireetasjers bygårder. Nr. 1 er en verneverdig gård fra begynnelsen av 1900-tallet som er oppført på Byantikvarens gule liste. Leiegården i nr. 4 (på hjørnet mot Maridalsveien) ble tegnet av Carl Konopka og oppført i 1899–1900. Den er vernet etter Plan- og bygningsloven. Det brant i denne gården 24. april 2006. De andre husene langs gaten har adresser knyttet til nabogatene (Vøyensvingen 7, Maridalsveien 60).
Chris Witty
Christine Diane Witty (født 23. juni 1975 i West Allis, Wisconsin) er en amerikansk skøyteløper og banesyklist. Hun er en av de få amerikanske idrettsutøverne som har konkurrert i både sommer- og vinter-OL.
Meritter
Hun deltok i banesykling under OL 2000 i Sydney, hvor hun kom på 5.-plass på 500 m.
Setningsledd
Setningsledd kan bestå av en eller flere ord eller fraser, med en bestemt grammatisk funksjon i en setning.
Norsk er et såkalt SVO-språk (Subjekt-Verbal-Objekt). Det betyr at subjektet helst kommer først i en fortellende setning, etterfulgt av verbal og objekt. Det finnes totalt fem type ledd: verbal, subjekt, objekt (indirekte, direkte), adverbial og predikativ.
Forklaring (ikke verbal, subjekt og direkte objekt):